Document ID: 31996D0234

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαρτίου 1996 για την οργάνωση προγραμμάτων επιμόρφωσης στην Ιρλανδία για το προσωπικό που εργάζεται στον κτηνιατρικό τομέα (Το κείμενο στην αγγλική γλώσσα είναι το μόνο αυθεντικό) (96/234/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 36, παράγραφος 2,
Εκτιμώντας:
ότι οι ιρλανδικές αρχές ζήτησαν από την Επιτροπή να αναθέσει στην οργάνωση κτηνιατρικής σχολής, Κολλέγιο του Πανεπιστημίου του Δουβλίνου, την οργάνωση σειράς μαθημάτων επιμόρφωσης που πληρούν τις προϋποθέσεις που ορίζονται στο άρθρο 36 της απόφασης 90/424/ΕΚ 7
ότι πρέπει να θεσπισθούν κανόνες που να προσδιορίζουν τον τρόπο διοργάνωσης αυτών των μαθημάτων και να καθορίζουν τη χρηματοδοτική συμμετοχή της Κοινότητας 7
ότι, δεδομένων των στόχων του μέτρου αυτού, θα μπορούν να επιθεωρούν τα μαθήματα άτομα από τα λοιπά κράτη μέλη που θα έχουν διοριστεί για το σκοπό αυτό 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για την εξυπηρέτηση των σκοπών της παρούσας απόφασης, αρμόδια αρχή είναι η κτηνιατρική σχολή, Κολλέγιο του Πανεπιστημίου του Δουβλίνου, εκπροσωπούμενη από τον Κοσμήτορα της Σχολής.
Άρθρο 2
Η αρμόδια αρχή αναλαμβάνει:
1. να οργανώσει το 1996, 1997, 1998, 1999 και 2000 προγράμματα επιμόρφωσης για προσωπικό που εργάζεται στον κτηνιατρικό τομέα. Η φύση, το περιεχόμενο και το χρονοδιάγραμμα των μαθημάτων αυτών ορίζονται στο παράρτημα 7
2. να διαθέσει το ήμισυ των προσφερομένων θέσεων για επίσημο προσωπικό από άλλα κράτη μέλη. Κατά την κατανομή των θέσεων πρέπει να ληφθεί υπόψη μια κάποια ισορροπία μεταξύ των κρατών μελών 7
3. να κάνει χρήση, ενδεχομένως, των διατάξεων του άρθρου 36, παράγραφος 1, σειρά 2 της απόφασης 90/424/ΕΟΚ 7
4. να υποβάλλει στην Επιτροπή και στα κράτη μέλη ετήσια έκθεση προόδου των μαθημάτων στο πλαίσιο της μόνιμης κτηνιατρικής επιτροπής 7 η πρώτη έκθεση πρέπει να υποβληθεί τον Δεκέμβριο του 1996.
Άρθρο 3
Η χρηματοδοτική συμμετοχή της Κοινότητας ορίζεται ως εξής:
- 50 % των δαπανών που πραγματοποιεί η αρμόδια αρχή για την επιμόρφωση ιρλανδικού προσωπικού που εργάζεται στον κτηνιατρικό τομέα και 25 % των δαπανών διαμονής του προσωπικού αυτού,
- 100 % των δαπανών που πραγματοποιεί η αρμόδια αρχή για τη διαμονή και την επιμόρφωση του προσωπικού από άλλα κράτη μέλη.
Άρθρο 4
1. Οι δαπάνες που αναφέρονται στην πρώτη περίπτωση του άρθρου 3 έχουν ως εξής:
- δαπάνες εκπαίδευσης (αμοιβές καθηγητών),
- δαπάνες εξοπλισμού (ενοικίαση χώρου συναντήσεων, εκπαιδευτικό υλικό, εξοπλισμός και υλικό υποδομής),
- γενικές οργανωτικές δαπάνες, οι οποίες περιορίζονται όμως στο 20 % κατ'ανώτατο όριο των δαπανών που απαιτούνται βάσει των πρώτων δύο ανωτέρω εδαφίων,
- δαπάνες ταξιδίων και συντήρησης των καθηγητών,
- δαπάνες διαμονής των Ιρλανδών συμμετεχόντων.
2. Οι δαπάνες που αναφέρονται στη δεύτερη περίπτωση του άρθρου 3 έχουν ως εξής:
- δαπάνες που αναφέρονται στην παράγραφο 1, συμπεριλαμβανομένων των περιπτώσεων 1-4,
- δαπάνες για την παροχή πληροφοριών στις αρμόδιες αρχές των λοιπών κρατών μελών όσον αφορά τα μαθήματα επιμόρφωσης,
- δαπάνες για τη γλωσσική στήριξη που απαιτείται για τη διασφάλιση της λειτουργίας του προγράμματος,
- δαπάνες διαμονής των συμμετεχόντων από άλλα κράτη μέλη.
Άρθρο 5
1. Η χρηματοδοτική συμμετοχή της Κοινότητας θα χορηγείται μετά από την υποβολή των δικαιολογητικών εγγράφων.
2. Μετά από αίτημα της αρμόδιας αρχής μπορεί να χορηγηθεί προκαταβολή της τάξης του 50 % κατ' ανώτατο όριο των εκτιμώμενων δαπανών για μια σειρά μαθημάτων. Η αίτηση πρέπει να υποβληθεί από την αρμόδια αρχή πριν από τις 30 Ιουνίου 1996.
Άρθρο 6
Βάσει έκθεσης της αρμόδιας αρχής, η Επιτροπή θα επανεξετάσει, πριν από τις 31 Δεκεμβρίου 2000, τις εκπαιδευτικές και χρηματοδοτικές παραμέτρους.
Ανάλογα με τα αποτελέσματα, μπορεί να ληφθεί περαιτέρω απόφαση σχετικά με την επέκταση και τη βελτίωση μελλοντικών μέτρων για επιμόρφωση.
Άρθρο 7
Η παρούσα απόφαση απευθύνεται στην Ιρλανδία.
Βρυξέλλες, 18 Μαρτίου 1996.

Labels: 19
9
6
12
18